Atna
        
         (elv)
Store norske leksikon,Geografi,Norges geografi,Innlandet,Hedmark
Atna er en elv i Stor-Elvdal, Folldal, Sør-Fron, Sel og Dovre kommuner i Innlandet. Samlet lengde er 102 km. Nedbørfeltet er 1318 km²og middelvannføringen 24 m³/s.
Atna kommer fra nordsiden av Smiubelgen i Rondane, renner nordover, senere mot nordøst, så sørøst gjennom Atnsjøen (701 moh.), deretter gjennom det trange skogdalføret som etter elva kalles Atndalen. Atna faller i Glomma ved Atnosen rett ovenfor Atna stasjon.Atna renner jevnt uten egentlige fall eller fosser. Den mottar fra nord Gryta, fra vest Setninga og fra sør Hira med flere. Vassdraget er vernet mot kraftutbygging. Les mer i Store norske leksikon Stor-Elvdal Folldal verneplan for vassdrag Innlandet